Ljubljana, 16.05.2019

**ZAPISNIK**

konstitutivne seje UO Zbornice knjižnih založnikov in knjigotržcev, dne 15. maja 2019, ob 14.00 uri, v prostorih GZS Dimičeva 13, sejna soba v 2. nadstropju.

Prisotni: Bojan Švigelj, Janez Miš, Iva Premerl, Rudi Zaman, Helena Kraljič, Tone Rode, Luka Novak, Katja Potisk, Zdravko Kafol

**Dnevni red:**

1. Poročilo o rezultatih volitev
2. Volitve predsednika in namestnika predsednika UO ZKZK
3. Razno

Sejo je vodil sklicatelj, Zdravko Kafol, ugotovil je, da je seja sklepčna.

Na začetku je generalna direktorica GZS, Sonja Šmuc, UO seznanila z dogajanjem okoli prenove plačnega modela in aktivnostmi v zvezi z zakonom o minimalni plači, ki ima velike posledice predvsem na knjigotrški del knjižne verige. UO je podprl strategijo in taktiko prizadevanj GZS.

Ad. 1. Član volilne komisije, Zdravko Kafol, je UO seznanil z rezultati volitev. V UO je bilo izvoljeno vseh 9 kandidatov: Luka Novak, Bojan Švigelj, Helena Kraljič, Janez Miš, Iva Premerl, Maruša Marija Kmet, Rudi Zaman, Katja Potisk in Antonio Martin Rode. Za predstavnika v skupščini GZS pa je bil izmed dveh kandidatov izvoljen Peter Tomšič.

Direktor ZKZK je čestital novemu UO ZKZK in predstavniku v skupščini GZS, ki je novemu UO poslal čestitko. UO izreka posebno zahvalo za konstruktivno delo dosedanjemu predsedniku, Bojanu Šviglju, ter Marku Ručigaju in Francu Kelihu, članoma prejšnjega UO.

Ad. 2. Člani so enoglasno izvolili Janeza Miša za predsednika in Bojana Šviglja, za namestnika predsednika UO ZKZK.

Ad. 3.

* UO podeljuje mandat dosedanji pogajalski skupini za KP dejavnosti: Katja Potisk, Tone Rode, Iva Premerl
* Bojan Švigelj je poročal o poteku seje Odbora za kulturo, sklicanemu predvsem na osnovi poslanih naših 10 točk za konsolidacijo knjižne verige. Obstaja politična volja za sprejem »superznižane«, 5% stopnje DDV na knjige, časopise in ostale publikacije, bo pa potreben še en krog aktivnosti.
* Naslednja seja UO ZKZK bo 11.6.2019, ob 14h

Janez Miš, predsednik UO ZKZK

Zapisal Zdravko Kafol